EkBass/fiwiki-20250220-pages-articles huggingface dataset:
Lego Friends

Lego Friends on Lego Groupin vuonna 2012 lanseeraama Lego-tuotesarja, jonka pääkohderyhmänä ovat yli viisivuotiaat tytöt. Vuonna 2000 ilmestyi myös samanniminen tietokonepeli,Lego kuvasto 2000, s. 44. jolla ei kuitenkaan ole muuta tekemistä tuotesarjan kanssa. Lego Friends -lelujen päähenkilöinä ovat viisi tyttökaverusta Emma, Mia, Stephanie, Olivia ja Andrea, jotka elävät kuvitteellisessa Heartlake Cityn kaupungissa harrastaen erilaisia asioita. Useimmista Lego-tuotteista poiketen Friends-teeman hahmot eivät ole tavallisia Lego-minihahmoja vaan suunnilleen samankokoisia, mutta hieman yksityiskohtaisempia ja mittasuhteiltaan realistisempia ”mininukkeja”. Myös Legopalojen värimaailma on laajentunut Lego Friends sarjan myötä. Uusia värejä on tullut lisää kuusi ja ne ovat pääasiassa pastillinvärisiä. Vaikka Lego on yksi lelualan jättiläisistä, tytöt olivat olleet kuluttajien joukossa pieni vähemmistö eivätkä aiemmat yritykset vallata alaa heille suunnattujen lelujen markkinoilta olleet onnistuneet. Vuonna 2011 Legon omien tilastojen mukaan peräti 90 prosenttia sen tuotteista ostettiin pojille. Edeltävinä vuosina yhtiö oli tosin tietoisestikin keskittynyt pojille, ydinkohderyhmälleen, suunnattuihin tuotteisiin selvitäkseen talousvaikeuksista. Vuonna 2007 Lego aloitti neljä vuotta kestäneen tutkimus- ja suunnittelutyön, jonka päämääränä oli kehittää uusi tytöille suunnattu tuotesarja. Tutkimuksen myötä todettiin muun muassa, etteivät monetkaan tytöt pitäneet perinteisistä Lego- minihahmoista. Myös sukupuolten tavoissa leikkiä havaittiin eroja, jotka pyrittiin ottamaan huomioon suunnittelussa. Ensimmäiset 23 Lego Friends -pakettia lanseerattiin vuodenvaihteessa 2011–2012 40 miljoonan dollarin maailmanlaajuisen markkinointikampanjan tuella. Sarja osoittautui menestykseksi ylittäen kaksinkertaisesti ensimmäisen vuoden myyntitavoitteensa ja kolminkertaistaen tyttöjen määrän Legon asiakaskunnassa vuonna 2012. Monet Legon kilpailijat, kuten Mega Bloks ja Mattel, lanseerasivat menestyksen innoittamina omia vastaavia tuotteitaan. Tuotesarja herätti kuitenkin myös negatiivista huomiota ja sai osakseen runsaasti arvostelua. Sen katsottiin tukevan negatiivisia sukupuolistereotypioita ja keskittyvän poikien tuotesarjoja vähemmän rakentamiseen. Change.org-sivustolla kymmenettuhannet vaativat SPARK Movement -järjestön aloittamassa verkkoadressissa Legoa lopettamaan tyttöjen aliarvioimisen ja stereotypisoinnin. Vastineessaan kritiikkiin Lego korosti tuotteidensa kehittäviä puolia, jotka Friends-teema tuo entistä useampien tyttöjenkin ulottuville. == Lähteet == == Aiheesta muualla == * Lego Friendsin viralliset sivut * Luettelo Lego Friends -tuotteista Brickset-sivustolla. Friends
Agnė Čepelytė

Agnė Čepelytė (s. 1. joulukuuta 1995 Panevėžys) on liettualainen tennispelaaja. Čepelytė edusti Liettuaa Fed Cupissa ensimmäisen kerran vuonna 2013. == Lähteet == == Aiheesta muualla == * * Luokka:Liettualaiset tennispelaajat Luokka:Vuonna 1995 syntyneet Luokka:Elävät henkilöt
Ariel Mäki-Soini

Markus Toivo Ariel Mäki-Soini (s. 23. heinäkuuta 1975 Vammala) on suomalainen seiväshyppääjä. Hän edusti Vammalan seudun Voimaa ja Kankaanpään seudun Leiskua. Mäki-Soinin valmentajana toimi Juha Mäki-Soini. Kalevan kisoista Mäki-Soini voitti pronssia seiväshypyssä vuosina 1999 ja 2000. Lisäksi hän voitti sisäratojen SM-kilpailuissa seiväshypyn hopeaa vuonna 1995. Mäki-Soinin seiväshyppyennätys on vuonna 1995 Vammalassa hypätty 550 cm. == Lähteet == == Aiheesta muualla == * Luokka:Suomalaiset seiväshyppääjät Luokka:Vuonna 1975 syntyneet Luokka:Elävät henkilöt
Juha Svahn

Juha Svahn (s. 14. maaliskuuta 1977) on suomalainen pituushyppääjä. Hän edustaa Vihdin Viestiä ja hänen valmentajinaan toimivat Ilpo Paajanen ja Stefan von Gerich. Kalevan kisoista Svahn on voittanut pronssia vuonna 2000. Lisäksi hän on saavuttanut sisäratojen SM-kilpailuissa kaksi pituushypyn pronssia, vuosina 2000 ja 2001.http://www.tilastopaja.org/db/fi/atm.php?ID=4802 == Lähteet == Luokka:Suomalaiset pituushyppääjät Luokka:Vuonna 1977 syntyneet Luokka:Elävät henkilöt
Justina Mikulskytė

Justina Mikulskytė (s. 6. helmikuuta 1996 Šiauliai) on liettualainen tennispelaaja. Mikulskytė edusti Liettuaa Fed Cupissa ensimmäisen kerran vuonna 2012. == Lähteet == == Aiheesta muualla == * Luokka:Liettualaiset tennispelaajat Luokka:Vuonna 1996 syntyneet Luokka:Elävät henkilöt
Joana Eidukonytė

Joana Eidukonytė (s. 2. lokakuuta 1994 Vilna) on liettualainen tennispelaaja. Eidukonytė edusti Liettuaa Fed Cupissa ensimmäisen kerran vuonna 2011. == Lähteet == == Aiheesta muualla == * * Luokka:Liettualaiset tennispelaajat Luokka:Vuonna 1994 syntyneet Luokka:Elävät henkilöt
Anteosauridae

Anteosauridae on sukupuuttoon kuollut Dinocephalia- ja Anteosauria-ryhmien terapsideihin kuuluva heimo. Sen jäsenet olivat keskipermikaudella eläneitä suuria ja pieniä lihansyöjiä. Heimoon kuuluu kaksi alaheimoa: Anteosaurinae ja Syodontinae, sekä pari basaalisempaa sukutason taksonia. Heimoon kuuluvilla eläimillä on korkea ja kapea kallo, niiden yläleuan etuosa kaartuu hieman ylöspäin, kulmahampaat ovat suuret ja pään luu on Dinocephalialle tyypillisesti paksuhko. Erityisesti Anteosaurinae alaheimoon kuuluvilla eläimillä on suurten saaliseläinten ja ehkä luiden murskaamiseen viittaavia ominaisuuksia. Anteosauridae-heimon suurimmat eläimet kuten Titanophoneus ja Anteosaurus kasvoivat usean metrin pituisiksi, ja niiden kallo saattoi olla noin metrin pituinen. Nämä eläimet saattoivat harjoittaa päidenpuskemiskäyttäytymistä. Ei tiedetä varmasti, elivätkö ne kokonaan maalla vai puolittain vedessä. Suvut Brithopus ja Deuterosaurus on aikaisemmin luettu kuuluviksi Anteosauria-kladiin, mutta tarkemman tutkimuksen perusteella näyttäisi siltä, että ne edustavatkin Tapinocephaliaa tai muita terapsideja. Täten myös taksoni Brithopodidae ei voi olla synonyymi Anteosauridaelle, kuten on aikaisemmin ajateltu. Toisaalta eräs Ivan Jefremovin Brithopus-sukuun luokittelema leukafossiili (PIN 1954/7) on voitu osoittaa kuuluvaksi Anteosauridae-heimoon kuuluvaan Syodon biarmicum -lajiin kulmahampaiden rakenteen perusteella, eikä se siis ole Brithopus ollenkaan.Systematics of the Anteosauria (Therapsida: Dinocephalia) Journal of Systematic Palaeontology Volume 9, Issue 2, 2011 Brithopodidae / Anteosauridae Kheper.net (viitattu 3. 11. 2013) Carnivorous dinocephalian from the Middle Permian of Brazil and tetrapod dispersal in Pangaea Proceedings of the National Academy of Sciences of the United States of America vol. 109 no. 5 1584–1588 ==Fylogenia== Cisneros et al., (2012): ==Lähteet== Luokka:Dinocephalia
Tuula Laitinen

Tuula Kristiina Laitinen (ent. Laitinen-Stolpe, s. 27. maaliskuuta 1981 Vihti) on suomalainen kestävyysjuoksija. Hän edustaa Vihdin Viestiä ja hänen valmentajanaan on vuodesta 2000 lähtien toiminut Kari Sinkkonen. Kalevan kisoista Laitinen on voittanut kultaa 5 000 metrin juoksussa vuonna 1997 sekä kolme hopeaa 10 000 metrin juoksussa vuosina 1998, 1999 ja 2000. Lisäksi hän on saavuttanut sisäratojen SM-kilpailuissa kultaa 3 000 metrin juoksussa vuonna 1998. == Lähteet == Luokka:Suomalaiset kestävyysjuoksijat Luokka:Vuonna 1981 syntyneet Luokka:Elävät henkilöt
Waterford-kristalli

Waterford-kristalli on irlantilaista kristallia, jota on tehty Waterfordissa jo 1700-luvulta lähtien. Sieltä kristallin teko levisi muihin maihin, kuten Saksaan, Tšekkiin ja Sloveniaan. Kuuluisin Waterford-kristalli on Times Squaren pallo New Yorkissa, joka pudotetaan merkiksi vuoden vaihtumisesta. Fiskars osti vuonna 2015 WWRD-yhtiöt, jonka tuotemerkkeihin kuului Waterford- kristalli. Muita kauppaan kuuluneita tuotemerkkejä olivat Wedgwood, Royal Doulton, Royal Albert ja Rogaška. == Lähteet == == Aiheesta muualla == Luokka:Irlantilaiset yritykset Luokka:Lasiteollisuus Luokka:Fiskars
Kosketusele

Kosketusele () on kosketusnäyttöisen laitteen ohjaamiseen tarkoitettu komento. Kosketusnäyttöistä laitetta voidaan käyttää paitsi sormella myös kosketusnäyttöjä varten kehitetyillä kynillä () tai muilla sopivilla esineillä. Kosketuksen suurin etu hiireen nähden on se, että kosketus on suorempaa vuorovaikutusta. Kosketus on myös helpompi oppia kuin hiiren käyttö, koska se muistuttaa kynällä työskentelyä. Koskettaminen sormella ja kynällä eroavat toisistaan, mutta ovat kuitenkin samantyyppisiä. Kosketuksen etuna ovat lisäksi sen nopeus ja virheettömyys. Kosketuseleiden käyttäminen tuo tullessaan myös joitakin ongelmia. Jos kosketusnäyttö on asetettu ergonomisesti väärään asentoon (esimerkiksi väärä kulma, väärä korkeus tai etäisyys käyttäjästä) saattaa käyttäjän käsi väsyä lyhyenkin käyttökerran aikana. Kosketusnäyttöä sormella käytettäessä saattaa näytön pinta likaantua. Ongelmia voi tuottaa myös pienten objektien osoittaminen ja niitä koskevien komentojen antaminen. Ele voidaan tehdä yhdellä tai kahdella sormella. Eleitä ovat esimerkiksi: * napauttaminen * yhden sormen liu´uttaminen * painettuna pitäminen, joka vaikuttaa kuten hiiren kakkospainikkeen napsauttaminen * kahden sormen liike, supistaminen (eli nipistäminen) ja avaaminen (eli zoomaaminen tai venyttäminen) * siirtymisliike, esimerkiksi selaaminen, vierittäminen * reunan sipaisu, joka esimerkiksi avaa valikon == Lähteet == Luokka:Osoitinlaitteet
Judy Loman

Judith Ann ”Judy” Loman (s. Leatherman; 3. marraskuuta 1936 Goshen, Indiana) on yhdysvaltalais-kanadalainen harpisti. Hän opiskeli harpunsoittoa Carlos Salzedon johdolla Camdenissa, Mainessa sekä Curtisin musiikki- instituutissa.The Canadian Encyclopedia: Judy Loman Loman soitti Toronton sinfoniaorkesterissa vuosina 1960–2001. Sen jälkeen hän on keskittynyt opettamiseen, konsertointiin ja transkriptioidensa ja sovitustensa julkaisemiseen. Hän on usein ollut Toronton sinfoniaorkesterin solistina ja lisäksi vieraillut muiden suurten pohjoisamerikkalaisten ja eurooppalaisten orkesterien solistina.Curtis Institute of Music: Judy Loman Loman on tilannut useita harpputeoksia Kanadan johtavilta säveltäjiltä. Hän on levyttänyt ja esittänyt sooloresitaaleissa näitä teoksia eri puolilla Pohjois-Amerikkaa sekä Eurooppaa, lisäksi Israelissa ja Japanissa. Loman on sisällyttänyt ohjelmistoonsa muiden muassa John Weinzweigin, Harry Somersin ja R. Murray Schaferin teoksia. Lisäksi hän on tulkinnut harppuohjelmiston standardeja sellaisilta säveltäjiltä kuin Marcel Grandjany, Manuel de Falla, Gabriel Fauré, Paul Hindemith ja Gabriel Pierné.AllMusic: Judy Loman - Biography Schaferin teoksen Crown of Ariadne kantaesityksessä (1979) Loman soitti sekä lyömäsoittimia että harppua; hänen levytyksensä teoksesta sai Juno-palkinnon (paras klassinen albumi, 1979) ja Kanadan musiikkineuvoston Grand prix du disquen. Loman on toiminut Israelin ja Yhdysvaltain kansainvälisten harppukilpailujen tuomarina. Hän on toiminut professorina Toronton yliopistossa ja kuulunut myös Kuninkaallisen musiikkikonservatorion (Toronto) henkilökuntaan. Vuonna 1998 hän liittyi Curtisin musiikki-instituutin henkilökuntaan. Hän perusti vuonna 1977 kesäkoulun harpisteille Ontarion Fenelon Fallsiin. Hänen oppilaitaan ovat olleet Gianetta Baril, Nora Bumanis, Sarah Davidson, Erica Goodman ja Elizabeth Volpé. Vuonna 1985 Lomanista tuli Maailman harppukongressin lautakunnan jäsen. Hänellä oli avioliitto trumpetisti Joseph Umbricon kanssa. Loman on levyttänyt muiden muassa RCA:lle, Naxokselle, CBC:lle, Musica Vivalle ja Marquis Musicille. == Lähteet == Luokka:Kanadalaiset harpistit Luokka:Yhdysvaltalaiset harpistit Luokka:Kanadalaiset professorit Luokka:Yhdysvaltalaiset professorit Luokka:Toronton yliopiston professorit Luokka:Vuonna 1936 syntyneet Luokka:Elävät henkilöt
Times Squaren pallo

Times Squaren pallo on aikapallo, joka pudotetaan suurin juhlallisuuksin uudenvuodenyönä merkiksi vuoden vaihtumisesta New Yorkin Times Squarella. Pallo on valmistettu 2 668:sta Waterford-kristallista. Waterford on ollut osa Times Squaren uudenvuodenaaton juhlintaa vuodesta 1999 lähtien. == Lähteet == Luokka:Manhattanin kulttuuri Luokka:Times Square Luokka:Taideteokset (soveltavat taiteet)
Hislavišti

Hislavišti () on pieni kaupunkityyppinen taajama ja Hislavištin piirin keskus Smolenskin alueen länsilaidalla Venäjällä. Taajama sijaitsee Dneprin sivuhaara Sožin yläjuoksun länsirannalla ja Smolenskin eteläpuolella; maanteitse alueen pääkaupunkiin on 78 kilometriä. Valko-Venäjän rajalle on 26 kilometriä. Lähin rautatieasema on 35 kilometrin päässä koillisessa. Vuonna 2010 taajamassa asui 2 288 ja koko piirissäkin vain 4 972 henkeä. Taajamassa ja sen lähiseudulla oli neuvostoaikana pellavan, juuston, alkoholin ja tiilien tuotantoa. ==Lähteet== ==Aiheesta muualla== *Piirin sivusto (admin- smolensk.ru) *Paikkakunnan ortodoksisen kirkon sivu (orthodoxy.ru) Luokka:Smolenskin alueen kaupunkimaiset taajamat
Katja Kuusela

Katja Marianne Kuusela (o.s. Liikola, s. 15. elokuuta 1974 Mikkeli) on suomalainen seitsenottelija ja pikajuoksija. Hän edustaa Mikkelin Kilpa- Veikkoja ja hänen valmentajanaan toimii Kari Kuusela. Kalevan kisoista Kuusela on voittanut seitsenottelun pronssia vuonna 1999. Lisäksi hän on saavuttanut viestijuoksun SM-kisoista kultaa ja pronssia 4 × 100 metrin viestijuoksussa. Sisäratojen SM-kilpailuissa hän on voittanut hopeaa ja kaksi pronssia viisiottelussa. == Lähteet == Luokka:Suomalaiset yleisurheilun moniottelijat Luokka:Suomalaiset pikajuoksijat Luokka:Vuonna 1974 syntyneet Luokka:Elävät henkilöt
Jorma Kaisalo

Jorma Allan Kaisalo (s. 1. elokuuta 1928 Oulu) on suomalainen kontra-amiraali evp. Kaisalo syntyi Oulussa vuonna 1928. Hänen vanhempansa olivat alikonemestari Aarne H. Kaisalo ja Helmi o.s. Sandelin. Kaisalo valmistui Oulun Lyseosta 1950 ja suoritti varusmiespalveluksensa rannikkotykistörykmentissä vuosina 1950–1951. Vuosina 1951–1953 hän opiskeli Merisotakoulun 25. merikadettikurssilla. Sieltä valmistuttuaan hän palveli Turun lippueessa förstinä eli laivan 1. upseerina vuoteen 1957 ja laivan päällikkönä vuodet 1957–1960. Vuosina 1960–1967 hän toimi Saaristomeren merivartioston meritoimiston päällikkönä ja merivartioston komentajana 1968–1973 Facta2001, WSOY 1981, 7. osa, palsta 430 sekä Rajavartiolaitoksen meritoimiston päällikkönä 1973–1974.WSOY Iso Tietosanakirja 3. osa, s. 126, WSOY 1995 Vuodesta 1975 eläköitymiseensä saakka 1988 Kaisalo toimi Rajavartiolaitoksen meriosaston osastopäällikkönä. Hänet ylennettiin kommodoriksi 1.11.1976 ja kontra-amiraaliksi 1.3.1983. == Lähteet == Luokka:Suomalaiset amiraalit Luokka:Vuonna 1928 syntyneet Luokka:Elävät henkilöt
Eva Paalma

Eva Paalma (s. 21. joulukuuta 1994 Tallinna) on virolainen tennispelaaja. Paalma edusti Viroa Fed Cupissa ensimmäisen kerran vuonna 2012. == Lähteet == == Aiheesta muualla == * * Luokka:Virolaiset tennispelaajat Luokka:Vuonna 1994 syntyneet Luokka:Elävät henkilöt
Vapaussotaeläke

Vapaussotaeläke oli aiemmin Suomessa eläke, jota maksettiin Suomen sisällissodan veteraaneille, jotka taistelivat valkoisten puolella, ja kaatuneiden tai kuolleiden omaisille. == Eläkkeeseen oikeutetut == Vuonna 1919 annetun eläkelainEläkelaki 28.4.1919. mukaan eläkettä suoritettiin niille sisällissodassa vuonna 1918 haavoittuneille, saamistaan vammoista sairastuneille henkilöille ja niiden sodassa kaatuneiden tai saamistaan vammoista kuolleiden henkilöiden omaisille, jotka kuuluivat laillisen hallituksen joukkoihin. Tätä eläkettä ei saanut ulosmitata. Eläkettä suoritettiin ainoastaan sille vahingoittuneelle, jonka työkyky oli alentunut enemmällä kuin 10 prosentilla. Kaatuneen tai saamistaan vammoista kuolleen aviopuolisolle suoritettiin elinikäinen eläke ja lapsille 17 vuoden ikään kestävä eläke. Myös kaatuneen tai kuolleen vanhemmat olivat erityisillä ehdoilla oikeutetut saamaan eläkettä. Tuberkuloosipotilaille, joiden tila oli huonontunut heidän ottaessaan osaa vapaussotaan, myönnettiin valtion varoilla parantolahoitoa. Eläkeviranomaisia olivat valtion tapaturmalautakunta ja vakuutusneuvosto, joiden puoleen hakijan oli käännyttävä eläkettä saadakseen. == Lähteet == Luokka:Eläkkeet Luokka:Suomen sisällissota
Laura Virtanen

Laura Virtanen (s. 16. marraskuuta 1980 Kaarina) on suomalainen korkeushyppääjä. Hän edustaa Turun Urheiluliittoa ja toimii nykyisin itse omana valmentajanaan. Kalevan kisoista Virtanen on saavuttanut korkeushypyn pronssia vuonna 1999. Lisäksi hän on voittanut sisäratojen SM-kilpailuissa korkeushypyssä hopeaa vuonna 2001 ja kaksi pronssia, vuosina 1997 ja 1998.http://www.tilastopaja.org/db/fi/atw.php?ID=3981 == Lähteet == Luokka:Suomalaiset korkeushyppääjät Luokka:Vuonna 1980 syntyneet Luokka:Elävät henkilöt
Jeršitši

Jeršitši () on kylä ja pienen Jeršitšin piirin keskus Smolenskin alueen eteläosassa Venäjällä. Se sijaitsee 135 kilometriä Smolenskista etelään, vajaan 20 kilometrin päässä Valko-Venäjän rajasta. Lähin kaupunki on Roslavl, joka sijaitsee 26 kilometriä kylästä pohjoiseen. Vuonna 2010 kylässä asui 1 722 ja koko piirissä 3 866 henkeä. ==Lähteet== ==Aiheesta muualla== *Piirin sivusto (admin-smolensk.ru) Luokka:Smolenskin alueen kylät ja taajamat
Julia Matojan

Julia Matojan (s. 10. elokuuta 1985 Tallinna) on virolainen tennispelaaja. Matojan edusti Viroa Fed Cupissa ensimmäisen kerran vuonna 2013. == Lähteet == == Aiheesta muualla == * * Luokka:Virolaiset tennispelaajat Luokka:Vuonna 1985 syntyneet Luokka:Elävät henkilöt
Mikko Simos

Mikko Simos (s. 24. maaliskuuta 1976) on suomalainen keskimatkojen juoksija. Hän edustaa Helsingin Kisa-Veikkoja ja hänen valmentajinaan toimivat Seppo Siivonen, Ilkka Äyräväinen ja Esko Sohlo. Kalevan kisoista Simos on voittanut pronssia 800 metrin juoksussa vuonna 1999. Lisäksi hän on saavuttanut viestijuoksun SM-kilpailuissa 4 x 400 metrin viestijuoksussa kultaa vuonna 1996, hopeaa vuonna 1999 ja pronssia vuonna 1997.http://www.tilastopaja.org/db/fi/atm.php?ID=7897 == Lähteet == Luokka:Suomalaiset keskimatkojen juoksijat Luokka:Vuonna 1976 syntyneet Luokka:Elävät henkilöt
Ammattikasvatusneuvosto

Ammattikasvatusneuvosto oli aiemmin Suomessa toiminut valtion toimielin, joka vastasi ammattikasvatuksen järjestämisestä. Ammattikasvatusneuvosto perustettiin vuonna 1917 senaatin päätöksellä.Senaatin päätös [ammattikasvatusneuvostosta] 10.12.1917. Se asetettiin avustamaan kauppa- ja teollisuushallitusta ammattikasvatusta koskevissa asioissa käsityön ja teollisuuden alalla. Sittemmin toimenkuvaa laajennettiin vuoden 1926 asetuksellaAsetus 13.2.1926., jonka mukaan ammattikasvatusneuvoston tehtävänä oli avustaa kauppa- ja teollisuusministeriötä ammattikasvatusta koskevien periaatteellisten kysymysten ratkaisussa. == Ammattikasvatusneuvoston tehtävät == Ammattikasvatusneuvoston tuli valvoa ammattikasvatuksen kehitystä Suomessa ja oppia tuntemaan sen tarpeita sekä tutustua ammattikasvatuksen alalla ulkomailla tehtyihin parannuksiin ja uudistuksiin. Lisäksi sen tuli harkita toimenpiteitä ammattikasvatuksen parantamiseksi sekä yleensä että erityisesti opetuslaitoksissa ja työpajoissa annettavaan opetukseen nähden, ja tehdä niistä kauppa- ja teollisuusministeriölle ehdotuksia. Neuvoston tehtävänä oli myös kauppa- ja teollisuusministeriön kehotuksesta antaa lausuntoja ammattikasvatusta koskevista kysymyksistä. == Ammattikasvatusneuvoston kokoonpano == Ammattikasvatusneuvostoon kuului jäseninä kauppa- ja teollisuusministeriön teollisuustoimiston teollisuusneuvos ja tarkastaja, joka toimi neuvoston sihteerinä, sekä kolme ammatillisten koulujen opettajien, kolme työnantajien ja kolme työntekijöiden edustajaa. Työnantajajäsenistä tuli yhden edustaa suurteollisuutta, yhden ammatteja ja pienteollisuutta sekä yhden maataloutta. Työntekijäjäsenten tuli edustaa ammatteja ja teollisuutta. Ammattikasvatusneuvosto kokoontui vähintään kerran vuodessa. Neuvosto valitsi keskuudestaan puheenjohtajan ja varapuheenjohtajan. == Katso myös == * Ammattikasvatushallitus == Lähteet == === Lakiviitteet === Luokka:Suomen entiset viranomaiset ja keskusvirastot
Erika Hendsel

Erika Hendsel (s. 7. marraskuuta 1997 Tallinna) on virolainen tennispelaaja. Hendsel edusti Viroa Fed Cupissa ensimmäisen kerran vuonna 2013. == Lähteet == == Aiheesta muualla == * * Luokka:Virolaiset tennispelaajat Luokka:Vuonna 1997 syntyneet Luokka:Elävät henkilöt
An-Sophie Mestach

An-Sophie Mestach (s. 3. marraskuuta 1994 Gent) on belgialainen tennispelaaja. Hän on ollut parhaimmillaan kaksinpelissä WTA-listan sijalla 120 huhtikuussa 2014. Mestach on voittanut urallaan kolme ITF-turnausta kaksinpelissä. Mestach oli junioreiden rankinglistan ykkössijalla tammikuussa 2011. Hän voitti vuonna 2011 Australian avoimissa sekä tyttöjen kaksin- että nelinpelin. Mestach edusti Belgiaa Fed Cupissa ensimmäisen kerran vuonna 2010. == Lähteet == == Aiheesta muualla == * * Luokka:Belgialaiset tennispelaajat Luokka:Vuonna 1994 syntyneet Luokka:Elävät henkilöt
Gustave Gilbert

Gustave Mark Gilbert (30. syyskuuta 1911 – 6. helmikuuta 1977) oli yhdysvaltalainen psykologi, joka tunnetaan parhaiten korkea-arvoisista natsijohtajista Nürnbergin oikeudenkäyntien aikana tekemistään havainnoista. Hän teoksensa Psychology of Dictatorship pyrki kuvaamaan Adolf Hitleriä hänen johtajalähipiirinsä kuvaamana. Luokka:Yhdysvaltalaiset psykologit Luokka:Vuonna 1911 syntyneet Luokka:Vuonna 1977 kuolleet
Geofyysillinen neuvottelukunta

Geofyysillinen neuvottelukunta oli aiemmin Suomessa valtion elin, joka koordinoi erilaisten virastojen toimintaa. Se perustettiin valtioneuvoston päätöksellä vuonna 1931.Valtioneuvoston päätös geofyysillisestä neuvottelukunnasta (12.3.1931). == Neuvottelukunnan kokoonpano == Geofyysillisen neuvottelukunnan muodostivat geodeettisen laitoksen, merentutkimuslaitoksen, meteorologisen keskuslaitoksen sekä tie- ja vesirakennushallituksen alaisen hydrografisen toimiston johtajat. == Neuvottelukunnan tehtävät == Geofyysillisen neuvottelukunnan tehtävänä oli tarpeen vaatiessa neuvotella kysymyksistä, jotka koskivat kahden tai useamman viraston toimialaa. Neuvottelukunnan puheenjohtajana toimivat vuorotellen virkaikänsä mukaan vuoden kerrallaan neuvottelukunnan jäsenet. Puheenjohtaja kutsui neuvottelukunnan kokoukseen, kun hän tai muu neuvottelukunnan jäsen katsoi kokouksen pitämisen tarpeelliseksi. == Lähteet == === Lakiviitteet === Luokka:Suomen entiset viranomaiset ja keskusvirastot
Anteosaurus

Anteosaurus (nimen merkitys: ”Antaioksen lisko”) on sukupuuttoon kuollut permikaudella elänyt Dinocephaliaan kuuluva terapsidisuku. Sukuun kuuluu laji nimeltä Anteosaurus magnificus. Aikaisemmin sukuun oli määritelty useita lajeja, mutta myöhemmän tutkimuksen valossa näyttää siltä, että erilaiset yksilöt edustivatkin A. magnificusin eri kasvuvaiheita. Anteosaurus oli suuri peto, jonka ruumiinpituus oli useita metrejä ja paino monta sataa kiloa. Sen kallo hieman alle metrin pituinen. Sen fossiileja on löydetty nykyisen Etelä- Afrikan alueelta Karoosta. Tämän nimellä ”Titanophoneus” rugosus tunnettu Venäjältä löydetty terapsidifossiili saattaa kuitenkin todellisuudessa kuulua Anteosaurus eikä Titanophoneus -sukuun, jolloin Anteosauruksen levinneisyys olisi ollut luultua suurempi. Tämä saattaisi myös merkitä sitä että suvussa olisi myös toinen laji nimeltä Anteosaurus rugosus.Systematics of the Anteosauria (Therapsida: Dinocephalia) Journal of Systematic Palaeontology Volume 9, Issue 2, 2011 Brithopodidae / Anteosauridae Kheper.net (viitattu 3. 11. 2013) A dinocephalian therapsid fauna on the Ecca–Beaufort contact in Eastern Cape Province, South Africa (viitattu 3. 11. 2013)Anteosaurus magnificus Palaeocritti - a guide to prehistoric animals (viitattu 5. 11. 2013) ==Fylogenia== Cisneros et al., (2012):Carnivorous dinocephalian from the Middle Permian of Brazil and tetrapod dispersal in Pangaea Proceedings of the National Academy of Sciences of the United States of America vol. 109 no. 5 1584–1588 Kammerer, (2011): Kuva:Iziko Petrified Skull of an Ancient Flesh- eater.JPG|Anteosaurus magnificusin kallo Iziko South African Museumissa. Kuva:Anteosaurus magnificus BW lateral.png|Anteosauruksen rekonstruktio ==Lähteet== Luokka:Dinocephalia
Andrea Raaholt

Andrea Raaholt (s. 17. huhtikuuta 1996 Ålesund) on norjalainen tennispelaaja. Raaholt edusti Norjaa Fed Cupissa ensimmäisen kerran vuonna 2013. == Lähteet == == Aiheesta muualla == * Luokka:Norjalaiset tennispelaajat Luokka:Vuonna 1996 syntyneet Luokka:Elävät henkilöt
Glinka

Glinka () on kylä ja pienen Glinkan piirin keskus Smolenskin alueen keskiosissa Venäjällä. Glionkan kylä sijaitsee linnuntietä noin 55 kilometriä Smolenskista itäkoilliseen; maanteitse etäisyys on kuitenkin 95 kilometriä. Kylä on Smolenskista kaakkoon johtavan sivuradan varrella ja kylässä on rautatieasema (Glinka). Vuonna 2010 kylässä asui 1 076 ja koko piirissä 2 685 henkeä. ==Lähteet== ==Aiheesta muualla== *Piirin sivusto (admin-smolensk.ru) Luokka:Smolenskin alueen kylät ja taajamat
Saksan Fed Cup -joukkue

Saksan Fed Cup -joukkue edustaa Saksaa Fed Cupissa. Se toimii Saksan tennisliiton alaisuudessa. Saksa osallistui Fed Cupiin ensimmäisen kerran vuonna 1963, mutta ennen vuotta 1990 maan pelaajat olivat edustaneet Länsi- Saksaa. Kaiken kaikkiaan Saksa on pelannut 149 maaottelua, joista voittanut 94 ja hävinnyt 55. Mestaruuksia sillä on kaksi kappaletta, jotka se on saavuttanut vuosina 1987 ja 1992. == Vuoden 2019 Fed Cupissa pelanneet == * Anna-Lena Grönefeld * Andrea Petkovic * Tatjana Maria * Laura Siegemund * Mona Barthel == Lähteet == Luokka:Fed Cup -joukkueet Fed Cup
Latvian Fed Cup -joukkue

Latvian Fed Cup -joukkue edustaa Latviaa Fed Cupissa. Se toimii Latvian tennisliiton alaisuudessa. Latvia osallistui Fed Cupiin ensimmäisen kerran vuonna 1992. Siihen asti latvialaiset pelaajat olivat edustaneet Neuvostoliittoa. Kaiken kaikkiaan Latvia on pelannut 100 maaottelua, joista voittanut 51 ja hävinnyt 49. Paras saavutus maalta on vuodelta 1993, jolloin se ylsi 16 parhaan joukkoon. == Vuoden 2019 Fed Cupissa pelanneet == * Anastasija Sevastova * Jeļena Ostapenko * Diāna Marcinkēviča == Lähteet == Luokka:Fed Cup -joukkueet Fed Cup
Walt Bellamy

Walter Jones ”Walt” Bellamy (24. heinäkuuta 1939 New Bern, Pohjois-Carolina – 2. marraskuuta 2013 Atlanta, Georgia) oli yhdysvaltalainen koripalloilija ja olympiavoittaja. NBA:ssa Bellamy pelasi 14 kautta vuosina 1961–1974. Sentterinä pelannut Bellamy pelasi Roomassa 1960 olympiakultaa voittaneessa Yhdysvaltain joukkueessa. Bellamyn varasi NBA:han vuoden 1961 varaustilaisuudessa ensimmäisellä vuorolla Chicago Packers, ja lisäksi hän pelasi viidessä muussa NBA-joukkueessa. Hän pelasi neljästi NBA:n tähdistöottelussa vuosina 1962–1965. Kaudella 1961–1962 Bellamy valittiin NBA:n vuoden tulokkaaksi. Basketball Hall of Fameen hänet nimettiin vuonna 1993.Basketball-Reference.com Bellamy kuoli 74 vuoden ikäisenä 2. marraskuuta 2013.NBA Hall of Fame == Lähteet == * Walt Bellamy Bio, Stats and Results Olympics at Sports-Reference.com * Walt Bellamy NBA Stats Basketball- Reference.com * Walt Bellamy Naismith Memorial Basketball Hall of Fame === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1939 syntyneet Luokka:Vuonna 2013 kuolleet
Kannaksen ammattikoulukoti

Kannaksen ammattikoulukoti oli aiemmin Suomessa Kannaksella toiminut sisäoppilaitos. == Säännökset == Kannaksen ammattikoulukodista annettiin laki vuonna 1935.Laki Kannaksen ammattikoulusta (25.1.1935). === Yleistä koulusta === Kannaksen ammattikoulukoti toimi sosiaaliministeriön hallinnon ja valvonnan alaisena. Sen tarkoituksena oli sisäoppilaitoksena antaa sekä tietopuolista että käytännöllistä ammattiopetusta etupäässä Viipurin läänistä kotoisin oleville, yläkansakoulun suorittaneille, neljätoista vuotta täyttäneille mutta kahtakymmentä vuotta nuoremmille vähävaraisille henkilöille. Ammattikoulukotiin voitiin ottaa sekä miespuolisia että naispuolisia oppilaita. === Ammattikoulukodin luokat === Ammattikoulussa oli kaksi osastoa, poikaosasto ja tyttöosasto. Molemmille osastoille yhteisiä oppiaineita olivat kansakoulujen jatko-opetusta vastaavat oppiaineet. Ammattikoulukodissa oli kaksi vuosiluokkaa. Oppilas, joka hyvin arvosanoin oli päästetty toiselta luokalta, voitiin siirtää kolmanneksi vuodeksi jatkoluokalle, jotta hän pystyi edelleen kehittymään erityisellä ammattialalla. Ensimmäisellä lukukaudella oppilas oli koeoppilaana, ja hänet voitiin lukukauden aikana tai sen päättyessä poistaa laitoksesta, jos havaittiin, että häneltä käytöksensä tai kehityksensä puolesta puuttuivat edellytykset menestykselliseen opiskeluun ammattikoulukodissa. Poikaosasto toimi kolmella oppijaksolla, jotka olivat maatalouden, puutöiden ja metallitöiden oppijaksot. Tyttöosasto toimi kahdella oppijaksolla, jotka olivat kotitalouden ja käsitöiden oppijaksot. Kotitalouteen luettiin myös kotieläinten ja kotipuutarhan hoito. == Lähteet == === Lakiviitteet === Luokka:Suomalaiset oppilaitokset Luokka:Luovutettu Karjala
Norjan Fed Cup -joukkue

Norjan Fed Cup -joukkue edustaa Norjaa Fed Cupissa. Se toimii Norjan Tennisliiton alaisuudessa. Norja osallistui Fed Cupiin ensimmäisen kerran vuonna 1963. Kaiken kaikkiaan Norja on pelannut 136 maaottelua, joista voittanut 58 ja hävinnyt 78. Paras saavutus maalta on vuosilta 1972 ja 1974, jolloin se ylsi 16 parhaan joukkoon. == Vuoden 2019 Fed Cupissa pelanneet == * Astrid Wanja Brune Olsen * Malene Helgø * Lilly Elida Håseth == Lähteet == Luokka:Fed Cup -joukkueet Fed Cup
Hedda Ødegaard

Hedda Ødegaard (s. 7. tammikuuta 1995 Lillestrøm) on norjalainen tennispelaaja. Odegaard edusti Norjaa Fed Cupissa ensimmäisen kerran vuonna 2010. == Lähteet == == Aiheesta muualla == * * Luokka:Norjalaiset tennispelaajat Luokka:Vuonna 1995 syntyneet Luokka:Elävät henkilöt
Melanie Stokke

Melanie Stokke (s. 1. lokakuuta 1996 Nordstrand) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Stokke edusti Norjaa Fed Cupissa ensimmäisen kerran vuonna 2013. == Lähteet == == Aiheesta muualla == * * Luokka:Norjalaiset tennispelaajat Luokka:Vuonna 1996 syntyneet Luokka:Elävät henkilöt
Tromsøya

Tromsøya () on saari mantereen ja Kvaløyan välissä Tromssassa Tromssan läänissä. Tromssan keskusta sijaitsee saaren itäpuolella, mutta väestö asuu hajanaisesti ympäri saarta. Tromssan lentoasema sijaitsee saaren länsipuolella. Saari on yhdistetty mannermaahan Tromsøbrua-sillan ja Tromsøysundtunnelen-tunnelin avulla, ja Kvaløyan saarelle Kvaløyslettaan pääsee Sandnessundbrua-siltaa pitkin. Tromsøya on noin 10 km:n pituinen pohjois–etelävälillä. Ylhäällä, keskellä saarta sijaitsee järvi, Prestvannet, joka padottiin vuonna 1867. Talot peittävät suuren osan saaresta, mutta myös metsäalueita on jonkun verran. Saarella, sen itäpuolella, sijaitsevat mm. Tromssan yliopisto, Pohjois-Norjan yliopistollinen sairaala ja Tromsø Museum. == Väestö == Tromsøya on Norjan väkirikkain saari ohitettuaan Hinnøyan. Saaren väkiluku on 36 088 (1. tammikuuta 2012, ja on jaettu viiteen osa-alueeseen: * Sentrum 6784 * Sommerlyst 7283 * Nordre Tromsøya 7477 * Mortensnes 9046 * Søndre Tromsøya 5498 Sentrumin alue koostuu nimensä mukaisesti keskustasta ja sen lähiympäristöstä, eli saaren itäisestä puolesta. Nordre Tromsøya on saaren pohjoisosa, ja Søndre Tromsøya sen sijaan eteläosa. Saaren läntisellä puolella sijaitsevat Sommerlyst ja Mortensnes. ==Aiheesta muualla== * Satelliittikuva Tromsøyasta (Google Maps) Luokka:Tromssa Luokka:Norjan saaret
Ruotsin Fed Cup -joukkue

Ruotsin Fed Cup -joukkue edustaa Ruotsia Fed Cupissa. Se toimii Ruotsin tennisliiton alaisuudessa. Ruotsi osallistui Fed Cupiin ensimmäisen kerran vuonna 1964. Kaiken kaikkiaan Ruotsi on pelannut 150 maaottelua, joista voittanut 78 ja hävinnyt 72. Parhaimmillaan Ruotsi on selviytynyt puolivälieriin vuosina 1970, 1977, 1980 ja 1988. == Vuoden 2019 Fed Cupissa pelanneet == * Johanna Larsson * Rebecca Peterson * Mirjam Björklund * Cornelia Lister == Lähteet == Luokka:Fed Cup -joukkueet Fed Cup
Tjomkino

Tjomkino () on kylä ja pienen Tjomkinon piirin keskus Smolenskin alueen itäosissa Venäjällä. Se sijaitsee maanteitse 54 kilometriä Vjazmasta itään. Kylässä on Vjazmasta Kalugaan johtavan sivuradan rautatieasema. Vuonna 2010 Tjomkinon kylän maalaiskunnassa asui 1 301 ja koko piirissä 3 374 henkeä. ==Lähteet== ==Aiheesta muualla== *Piirin sivusto (admin-smolensk.ru) Luokka:Smolenskin alueen kylät ja taajamat
Liettuan Fed Cup -joukkue

Liettuan Fed Cup -joukkue edustaa Liettuaa Fed Cupissa. Se toimii Liettuan tennisliiton alaisuudessa. Liettua osallistui Fed Cupiin ensimmäisen kerran vuonna 1992. Siihen asti liettualaiset pelaajat olivat edustaneet Neuvostoliittoa. Kaiken kaikkiaan Liettua on pelannut 94 maaottelua, joista voittanut 43 ja hävinnyt 50. Parhaimmillaan Liettua on pelannut Fed Cupin Eurooppa-Afrikan I-ryhmässä vuosina 1992, 1993, 2004 ja 2007. == Vuoden 2019 Fed Cupissa pelanneet == * Joana Eidukonytė * Gerda Zykutė * Paulina Bakaitė * Iveta Daujotaitė == Lähteet == Luokka:Fed Cup -joukkueet Fed Cup
Ysaline Bonaventure

Ysaline Bonaventure (s. 29. elokuuta 1994 Rocourt) on belgialainen tennispelaaja. Hän on ollut parhaimmillaan kaksinpelissä WTA-listan sijalla 109 heinäkuussa 2019 ja nelinpelissä sijalla 57 helmikuussa 2016. Bonaventure on voittanut urallaan kaksi WTA-turnausta nelinpelissä sekä yhdeksän ITF- turnausta kaksinpelissä ja 13 ITF-turnausta nelinpelissä. Bonaventure edusti Belgiaa Fed Cupissa ensimmäisen kerran vuonna 2012. Hän voitti nelinpelissä Rio de Janeiron ja Katowicen WTA-turnaukset vuonna 2015. == Lähteet == == Aiheesta muualla == * * Luokka:Belgialaiset tennispelaajat Luokka:Vuonna 1994 syntyneet Luokka:Elävät henkilöt
NGC 4889

NGC 4889 (tunnetaan myös nimellä NGC 4884) on erittäin suuri elliptinen galaksi Coman galaksijoukossa, Bereniken hiusten tähdistössä. Se on galaksijoukon kirkkain galaksi. NGC 4889:n näennäinen kirkkaus on 12,9. Galaksi sijaitsee noin 319 miljoonan valovuoden päässä Maasta ja etenee siitä poispäin 6 496 kilometrin sekuntinopeudella. Galaksin punasiirtymä on noin 0,0217. NGC 4889:n keskustassa on yksi suurimmista tunnetuista mustista aukoista. Sen massaksi on arvioitu 21 miljardia (paras arvio; mahdollisesti 6−37 miljardia) Auringon massaa. == Lähteet == == Aiheesta muualla == *Coma Cluster (NGC 4889 and NGC 4874) Luokka:Galaksit Luokka:Bereniken hiusten tähdistö 4889
Kääpiötähti

Kääpiötähti on joissakin tapauksissa synonyymi pääsarjan tähdelle. Se voi myös viitata seuraaviin asioihin: *keltainen kääpiö, auringonkaltainen pääsarjan tähti *punainen kääpiö, pienimassainen pääsarjan tähti *ruskea kääpiö, planeettaa suurempi kohde, joka on liian pienimassainen fuusioidakseen vetyä heliumiksi *valkoinen kääpiö, degeneroituneesta aineesta koostuva viileä tähden jäänne == Hypoteettiset kohteet == *musta kääpiö, täysin loppuunpalanut valkoinen kääpiö *sininen kääpiö, punaista kääpiötä seuraava tähden kehitysvaihe Luokka:Täsmennyssivut
Brithopus

Brithopus (nimen merkitys: ”raskas jalka”) on sukupuuttoon kuollut Dinocephaliaan kuuluva permikautinen terapsidisuku. Siihen on nimetty useita lajeja, mutta koska niiden fossiilit ovat huonosti säilyneitä, suvun taksonomiasta ei voida sanoa paljoakaan. Brithopus onkin nykyisin nimikkeellä nomen dubium, eli kyseenalainen taksoni. Brithopus oli kooltaan todennäköisesti melko suuri, noin 2,5–3 metriä pitkä. Lisäksi sen on arvioitu olleen lihansyöjä.Genus: Brithopus KUTORGA Paleofile.com (viitattu 23.1.2014) Systematics of the Anteosauria (Therapsida: Dinocephalia) Journal of Systematic Palaeontology Volume 9, Issue 2, 2011 Brithopodidae / Anteosauridae Kheper.net (viitattu 3.11.2013) ==Luokittelu== Brithopus on aikaisemmin tunnettu monilla eri suvun nimillä, sillä useita 1800-luvulla ja 1900-luvun alussa löydettyjä taksoneja oli nimetty omiin sukuihinsa, mutta myöhemmin ymmärretty kuuluvaksi Brithopus-sukuun. Näitä ovat muun muassa Orthopus primaevus, Rhopalodon wangenheimi, Dinosaurus murchisoni ( = Rhopaladon murchisoni) ja Eurosaurus verus.Palaeos.com, Therapsida: Anteosauria (viitattu 3.11.2013) EVOLUTIONARY PATTERNS IN THE HISTORY OF PERMO-TRIASSIC AND CENOZOIC SYNAPSID PREDATORS Yksikään näistä nimistä ei täten ole enää pätevä. Nimen ”Dinosaurus” pätemättömyys vähentää sekaannuksien mahdollisuuksia dinosaurusten kanssa, sillä Brithopus on paljon läheisempää sukua nisäkkäille kuin dinosauruksille. Kuvatessaan Brithopusin tieteelle vuonna 1838 Kutorga erehtyi alun perin luulemaan sitä sukupuuttoon kuolleeksi nykyisenlaiseksi nisäkkääksi, sillä hän oli ensimmäinen joka kuvasi tieteellisesti nisäkkäitä edeltäneen terapsidin. ==Lähteet== Luokka:Dinocephalia
Kiertävä kotiteollisuuskoulu

Kiertävä kotiteollisuuskoulu oli aiemmin oppilaitos Suomessa, jonka tarkoituksena oli edistää käsityötaitoa ja kotiteollisuustoimintaa. Nimensä mukaisesti koulu kiersi eri paikkakunnilla. == Toiminta == Kiertävistä kotiteollisuuskouluista vuonna 1930 annetun asetuksenAsetus kiertävistä kotiteollisuuskouluista (14.2.1930). mukaan kiertävän kotiteollisuuskoulun tarkoituksena oli edistää käsityötaitoa ja kotiteollisuustoimintaa yleensä sekä herättää käsityöharrastusta. === Koulut === Kiertävät kotiteollisuuskoulut olivat yksi- tai kaksiosastoisia, mies- tai naisoppilaita varten, ja ne olivat maataloushallituksen valvonnan alaisia. Maataloushallitus määräsi tarkemmin kussakin koulussa opetettavat työlaadut ja osastot tarpeen mukaan. Koulun voi omistaa kunta, kotiteollisuusyhdistys tai muu siihen verrattava yhteisö taikka maanviljelysseura tai talousseura. === Opetus === Koulun työkausi kesti seitsemän kuukautta vuodessa kussakin koulupaikassa. Maataloushallitus määräsi koulun johtokunnan esityksestä työkauden alkamis- ja päättymisaika sekä sallia eräissä tapauksissa poikkeuksia sen pituudesta. Kiertävässä kotiteollisuuskoulussa opetettiin ammattitöitä, ammattitietoja ja ammattipiirustusta sekä tarpeen mukaan laskentoa ja kirjoitusta. Yksityiskohtaisen opetusohjelman koululle vahvisti maataloushallitus koulun omistavan järjestön johtokunnan ehdotuksesta. === Pääsyvaatimukset === Päästäkseen vakinaiseksi oppilaaksi kiertävään kotiteollisuuskouluun tuli hakijan olla 16 vuotta täyttänyt sekä esittää todistukset siitä, että hän oli suorittanut ylemmän kansakoulun oppimäärän ja että hänellä oli holhoojan suostumus, jos hän oli vajaavaltainen. Poikkeustapauksissa voitiin koulun toimikunnan harkinnan mukaan ottaa oppilaiksi myös ikäänsä nähden kehittyneitä 14 vuotta täyttäneitä sekä sellaisia hakijoita, jotka eivät olleet käyneet kansakoulua, jos heidän katsottiin voivan seurata opetusta. Kouluun voitiin ottaa myös ylimääräisiksi oppilaiksi, mikäli tila salli, henkilöitä, jotka halusivat saada opetusta jossain erikoisessa työlajissa. === Koulumaksu === Oppilaan oli kouluun tullessaan suoritettava oppilasmaksu, jonka suuruuden määräsi maataloushallitus koulun omistavan järjestön johtokunnan esityksen perusteella. == Katso myös == * Kiinteä kotiteollisuuskoulu == Lähteet == === Lakiviitteet === Luokka:Suomalaiset kotiteollisuusalan oppilaitokset
Ralph Gustafson

Ralph Gustafson (16. elokuuta 1909 Lime Ridge, Quebec – 29. toukokuuta 1995 North Hatley, Quebec) oli kanadalainen runoilija. Hän julkaisi yli 20 runoteosta ja toimitti useita merkittäviä kanadalaisia antologioita.The Canadian Encyclopedia: Ralph Gustafson Gustafson varttui Sherbrookessa ja opiskeli Bishopin ja Oxfordin yliopistoissa. Hän opetti Bishopin yliopistossa vuodesta 1963, kunnes jäi eläkkeelle vuonna 1979. Hän toimi lisäksi vuosien ajan musiikkikriitikkona ja oli sotakirjeenvaihtajana toisen maailmansodan aikana. Hän matkusti laajalti, ja hänen runoissaan on usein Kanadan ulkopuolelle ulottuva poliittinen viesti. Gustafson sai monia palkintoja, kuten Governor General's Awardin runokirjastaan Fire on Stone (1974). Gustafson oli myös Kanadan ritarikunnan jäsen ja sai kunniatohtorin arvon Bishopin, Mount Allisonin ja Yorkin yliopistoista.The Ralph and Betty Gustafson Trust: Biography == Lähteet == Luokka:Kanadalaiset runoilijat Luokka:Kanadalaiset kriitikot Luokka:Musiikkikriitikot Luokka:Sotakirjeenvaihtajat Luokka:Vuonna 1909 syntyneet Luokka:Vuonna 1995 kuolleet
Ugra (Smolenskin alue)

Ugra () on kaupunkityyppinen taajama ja Ugran piirin keskus Smolenskin alueella Venäjällä. Se sijaitsee Volgan vesistöön kuuluvan Ugrajoen varrella, linnuntietä noin 148 kilometriä Smolenskista itään, maanteitse matkaa on alueen pääkaupunkiin noin 240 kilometriä. Taajamassa on Vjazmasta etelään kohti Brjanskia johtavan sivuradan rautatieasema. Vuonna 2010 Ugran kaupunkimaisessa taajamassa asui 2 377 ja koko piirissä 4 893 henkeä. ==Lähteet== ==Aiheesta muualla== *Piirin sivusto (admin-ugra.ru) Luokka:Smolenskin alueen kaupunkimaiset taajamat
David Marrero

David Marrero (s. 8. huhtikuuta 1980 Las Palmas) on espanjalainen tennispelaaja. Hän on ollut parhaimmillaan kaksinpelissä ATP-listan sijalla 143 helmikuussa 2010 ja nelinpelissä sijalla 11 lokakuussa 2013. Hän on voittanut urallaan yhdeksän ATP-turnausta nelinpelissä. Grand Slam -turnauksissa Marrero on päässyt kahdesti puolivälieriin. Yhdysvaltain avoimissa 2011 hän eteni puolivälieriin Andreas Seppin kanssa ja Australian avoimissa 2013 Fernando Verdascon kanssa. Marrero on voittanut urallaan yhdeksän ATP-turnausta nelinpelissä, joista kaksi vuonna 2010, neljä vuonna 2012 ja kolme vuonna 2013. == Turnausvoitot == === Nelinpeli (9)=== No. Päivä Turnaus Alusta Pari Vastustaja Tulos 1\. 9. toukokuuta 2010 Portugal Open Estoril, Portugali Massa Marc López Pablo Cuevas Marcel Granollers 6–7(1–7), 6–4, [10–4] 2\. 25. heinäkuuta 2010 International German Open Hamburi, Saksa Massa Marc López Jérémy Chardy Paul-Henri Mathieu 6–2, 2–6, [10–8] 3\. 25. helmikuuta 2012 ATP Buenos Aires Buenos Aires, Argentiina Massa Fernando Verdasco Michal Mertiňák André Sá 6–4, 6–4 4\. 4. maaliskuuta 2012 Meksikon avoin tennisturnaus Acapulco, Meksiko Massa Fernando Verdasco Marcel Granollers Marc López 6–3, 6–4 5\. 14. heinäkuuta 2012 ATP Vegeta Croatia Open Umag Umag, Kroatia Massa Fernando Verdasco Marcel Granollers Marc López 6–3, 7–6(7–4) 6\. 22. heinäkuuta 2012 International German Open Hampuri, Saksa Massa Fernando Verdasco Rogério Dutra da Silva Daniel Muñoz de la Nava 6–4, 6–3 7\. 2. maaliskuuta 2013 Meksikon avoin tennisturnaus Acapulco, Meksiko Massa Łukasz Kubot Simone Bolelli Fabio Fognini 7–5, 6–2 8\. 27. heinäkuuta 2013 ATP Vegeta Croatia Open Umag Umag, Kroatia Massa Martin Kližan Nicholas Monroe Simon Stadler 6–1, 5–7, [10–7] 9\. 22. syyskuuta 2013 St. Petersburg Open Pietari, Venäjä Kova (s) Fernando Verdasco Dominic Inglot Denis Istomin 7–6(8–6), 6–3 == Lähteet == == Aiheesta muualla == * * Luokka:Espanjalaiset tennispelaajat Luokka:Vuonna 1980 syntyneet Luokka:Elävät henkilöt
Kiertävä kotitalouskoulu

Kiertävä kotitalouskoulu oli aiemmin Suomessa oppilaitos naisille. Nimensä mukaisesti koulu kiersi eri paikkakunnilla. == Toiminta == === Koulun tarkoitus ja omistaminen === Kiertävien kotitalouskoulujen tarkoituksena oli vuonna 1929 annetun asetuksenAsetus kiertävistä kotitalouskouluista (31.12.1929). mukaan antaa naisille, vähävaraisilla ja harvaanasutuilla paikkakunnilla, järjestettyä opetusta erinäisissä maalaiskotien hoitajille kuuluvissa tehtävissä sekä muutenkin edistää kotitalouden kohottamista tarkoittavaa toimintaa. Kiertävän kotitalouskoulun voi omistaa Martta- yhdistysten piiriliitto, maanviljelysseura tai talousseura tai muu samankaltainen yhteisö. Kiertävät kotitalouskoulut olivat maataloushallituksen valvonnan alaisia. Koulun johtokuntana toimi ja koulun toimintaa valvoi koulun omistavan järjestön johtokunta. Koulun johtaja kuului toimikuntaan paikallisena. Koulu oli toiminnassa vähintään yhdeksän kuukautta vuodessa. Jos tämä aika ei kulunut kokonaisuudessaan oppikurssitoimintaa, opettajien tuli käyttää jäljelle jäänyt aika neuvontaan. Koulun oppikurssit kestivät vähintään kolme kuukautta ja enintään yhden vuoden. Maataloushallituksen suostumuksella voitiin panna toimeen myös lyhyempiä kursseja. Koulu saattoi toimia samalla koulupaikalla enintään kaksi vuotta kerrallaan. === Opetus === Kiertävässä kotitalouskoulussa voitiin antaa opetusta seuraavissa aineissa: kodinhoidossa, ruokataloudessa, puutarhanhoidossa, käsitöissä, karjan- ja pienkarjanhoidossa, maitotaloudessa, lastenhoidossa, terveys- ja sairashoidossa, yhteiskuntaopissa, kirjanpidossa ja asioimiskirjoituksessa. === Pääsyvaatimukset === Päästäkseen oppilaaksi kiertävään kotitalouskouluun hakijan tuli olla täyttänyt 16 vuotta sekä esittää todistukset siitä, että hän oli suorittanut kansakoulun oppimäärän, että hän oli hyvämaineinen, ettei hän sairastanut tarttuvaa tautia ja että hänellä oli holhoojan suostumus, jos hän oli alaikäinen. == Lähteet == === Lakiviitteet === Luokka:Suomalaiset maatalousalan oppilaitokset Luokka:Kotitalous
Holm-Žirkovski

Holm-Žirkovski () on kaupunkityyppinen taajama ja Holm-Žirkovskin piirin keskus Smolenskin alueen pohjoisosissa Venäjällä. Se sijaitsee linnuntietä 126 kilometriä Smolenskista koilliseen. Vuonna 2010 Holm-Žirkovskiin taajamassa asui 1 910 ja koko piirissä 5 825 henkeä. ==Lähteet== ==Aiheesta muualla== *Piirin sivusto (admin-smolensk.ru) Luokka:Smolenskin alueen kaupunkimaiset taajamat
Amra Sadiković

Amra Sadiković (s. 6. toukokuuta 1989 Priliep, Makedonia) on sveitsiläinen tennispelaaja. Hän on voittanut urallaan kahdeksan ITF-turnausta kaksinpelissä ja yksitoista nelinpelissä. Sadiković edusti Sveitsiä Fed Cupissa ensimmäisen kerran vuonna 2009. == Lähteet == == Aiheesta muualla == *Amra Sadikovićin kotisivut * * Luokka:Sveitsiläiset tennispelaajat Luokka:Vuonna 1989 syntyneet Luokka:Elävät henkilöt
Dorothy Livesay

Dorothy Livesay (12. lokakuuta 1909 Winnipeg, Manitoba – 29. joulukuuta 1996 Victoria, Brittiläinen Kolumbia) oli kanadalainen runoilija. Hän kirjoitti runoutensa lisäksi lyhyttä fiktiota, omaelämäkerran, kirjallisuuskritiikkiä ja journalismia. Hän tuli tunnetuksi kyvykkäänä kirjoittajana sekä julkisista ja poliittisista aiheista että henkilökohtaisista, intiimeistä tuntemuksista. Livesayn ensimmäinen julkaisu oli Green Pitcher (1928).The Canadian Encyclopedia: Dorothy Livesay Livesay opiskeli Toronton yliopistossa ja Sorbonnessa. Hän vaikutti vasemmistolaisessa politiikassa 1930-luvulla. Hän voitti Governor General's Awardin teoksistaan Day and Night (1944) ja Poems for People (1947). Livesaylla oli opettajan koulutus ja hän työskenteli opetustehtävissä Pohjois-Rhodesiassa eli nykyisessä Sambiassa vuosina 1959–63. Hän toimi myös yliopiston nimikkokirjailijana. Hän oli tuottelias kirjoittaja, ja hän tunsi elinikäistä kiinnostusta naisten oikeuksia ja naistaiteilijan identiteettiä koskevia asioita kohtaan. Livesayn runoista koostuva suuri kokoelma Collected Poems: The Two Seasons julkaistiin vuonna 1972. Myöhempään tuotantoon lukeutuu teos A Public and Private Voice: Essays on the Life and Work of Dorothy Livesay (1986). Livesaysta tehtiin Kanadan ritarikunnan upseeri vuonna 1987. == Lähteet == Luokka:Kanadalaiset runoilijat Luokka:Vuonna 1909 syntyneet Luokka:Vuonna 1996 kuolleet
Sveitsin Fed Cup -joukkue

Sveitsin Fed Cup -joukkue edustaa Sveitsiä Fed Cupissa. Se toimii Sveitsin tennisliiton alaisuudessa. Sveitsi osallistui Fed Cupiin ensimmäisen kerran vuonna 1963. Kaiken kaikkiaan Sveitsi on pelannut 141 maaottelua, joista voittanut 78 ja hävinnyt 63. Sveitsi ylsi loppuotteluun vuonna 1998, jolloin Martina Hingis ja Patty Schnyder johtivat Espanjaa vastaan 2–1, mutta Espanja voitti lopulta 3–2 ratkaisevan nelinpelin jälkeen. == Vuoden 2019 Fed Cupissa pelanneet == * Belinda Bencic * Viktorija Golubic * Timea Bacsinszky * Stefanie Vögele == Lähteet == Luokka:Fed Cup -joukkueet Fed Cup
Udonis Haslem

Udonis Johneal Haslem (s. 9. kesäkuuta 1980 Miami, Florida) on yhdysvaltalainen koripalloilija. Haslem on pelannut NBA:ssa vuodesta 2003 lähtien ja edustanut koko tämän ajan Miami Heatiä. Kauden 2018–2019 päättyessä hän on pelannut NBA:ssa 854 runkosarjaottelua ja 147 pudotuspeliä. Haslemia ei varattu NBA:han vuoden 2002 varaustilaisuudessa. Hän pelasi yhden kauden Ranskassa ja siirtyi sen jälkeen Miami Heatiin, jossa on pelannut siitä lähtien. Hän on voittanut Heatissa kolme NBA-mestaruutta (2006, 2012 ja 2013). Haslem nimettiin NBA:n tulokkaiden tähdistöjoukkueeseen kaudella 2003–2004.Basketball-Reference.com == Lähteet == * Udonis Haslem NBA & ABA Statistics Basketball-Reference.com * Udonis Haslem nba.com === Viitteet === Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt